Brigitte Bardot

Actores o Ffrainc ac ymgyrchydd dros hawliau anifeiliaid oedd Brigitte Anne-Marie Bardot, a adnabyddir fel rheol fel Brigitte Bardot (28 Medi 1934 – 28 Rhagfyr 2025).

Ganed hi yn ninas Paris. Gyrrodd ei mam hi a'i chwaer Marie-Jeanne i wersi dawnsio. a phenderfynodd Brigitte fynd yn ddawnswraig bale. Aeth i'r Conservatoire de Paris yn 1947, ac astudiodd fale dan y Rwsiad Boris Knyazev. Wedi gadael y Conservatoire, daeth yn fodel, yna cafodd ran mewn ffilm wedi i'r cyfarwyddwr Roger Vadim sylwi arni. Ymddangosodd yn ei ffilm gyntaf, Le Trou Normand, yn 1952, a'r un flwyddyn priododd Vadim.

Yn y 1950au a'r 1960au, ymddangosodd mewn nifer fawr o ffilmiau, yn Ffrangeg a Saesneg, a daeth yn fyd-enwog. Mewn ffilmiau poblogaidd fel Et Dieu crea la femme, gwnaeth lawer i boblogeiddio'r bicini. Ysgarodd Vadim yn 1957, ac yn 1959 priododd yr actor Jacques Charrier. Yn ddiweddarach, bu'n briod a Gunter Sachs a Bernard d'Ormale.

Ymddeolodd o ffilmiau yn y 1970au. Yn y 1990au daeth Bardot yn adnabyddus fel ymgyrchydd dros hawliau anifeiliaid, a daeth hyn a hi i wrthdrawiad ag Islam. Cafodd ei dirwyo nifer o weithiau am sylwadau a ystyrid yn hiliol.

Bu farw yn 91 mlwydd oed.

 Cyfeiriadau 

Categori:Genedigaethau 1934
Categori:Marwolaethau 2025
Categori:Pobl a aned ym Mharis
Categori:Actorion benywaidd yr 20fed ganrif o Ffrainc
Categori:Actorion ffilm yr 20fed ganrif o Ffrainc
Categori:Cantorion benywaidd yr 20fed ganrif o Ffrainc
Categori:Cantorion Ffrangeg o Ffrainc
Categori:Derbynwyr Légion d'honneur
Categori:Modelau'r 20fed ganrif o Ffrainc
Categori:Modelau benywaidd o Ffrainc
Categori:Ymgyrchwyr benywaidd yr 20fed ganrif o Ffrainc
Categori:Ymgyrchwyr benywaidd yr 21ain ganrif o Ffrainc
Categori:Ymgyrchwyr hawliau anifeiliaid o Ffrainc